ข้อกำหนด ฉบับที่ 9 (พ.ศ. 2498) ออกตามความในพระราชบัญญัติจัดระเบียบกิจการแพปลา พ.ศ. 2496 ว่าด้วยการประกอบกิจการแพปลา ประเภทสินค้าสัตว์น้ำดองเค็มหรือแห้ง หรือผลิตภัณฑ์จากสัตว์น้ำ (สัตว์น้ำน้ำเค็ม)

ข้อกำหนด
ข้อกำหนด
ฉบับที่
๙ (พ.ศ. ๒๔๙๘)
ออกตามความในพระราชบัญญัติจัดระเบียบกิจการแพปลา
พ.ศ.
๒๔๙๖ ว่าด้วยการประกอบกิจการแพปลา
ประเภทสินค้าสัตว์น้ำดองเค็มหรือแห้ง
หรือผลิตภัณฑ์จากสัตว์น้ำ
(สัตว์น้ำน้ำเค็ม)[๑]
 

อาศัยอำนาจตามความในมาตรา ๓๑ (๑)
แห่งพระราชบัญญัติจัดระเบียบกิจการแพปลา พ.ศ. ๒๔๙๖
และโดยอนุมัติรัฐมนตรีว่าการกระทรวงเกษตร อธิบดีกรมประมงออกข้อกำหนดไว้
ดังต่อไปนี้

ข้อ ๑.
ผู้ประกอบกิจการแพปลาที่กล่าวถึงในข้อกำหนดนี้
ให้หมายความเฉพาะผู้ประกอบกิจการแพปลา ประเภทสินค้าสัตว์น้ำดองเค็มหรือแห้ง
หรือผลิตภัณฑ์จากสัตว์น้ำ (สัตว์น้ำน้ำเค็ม)

ข้อ ๒.
นับตั้งแต่วันที่ ๑๘ กุมภาพันธ์ ๒๔๙๙ เป็นต้นไป
ให้ผู้ประกอบกิจการแพปลาในจังหวัดพระนครและจังหวัดธนบุรี
ประกอบกิจการแพปลาที่สะพานปลากรุงเทพ ตำบลยานนาวา อำเภอยานนาวา จังหวัดพระนคร

ข้อ ๓.
ให้ผู้ประกอบกิจการแพปลาปฏิบัติตามระเบียบและเงื่อนไขตามความในข้อ ๓
แห่งข้อกำหนด (พ.ศ. ๒๔๙๖) ออกตามความในพระราชบัญญัติจัดระเบียบกิจการแพปลา พ.ศ.
๒๔๙๖ ว่าด้วยการประกอบกิจการแพปลาประเภทสินค้าสัตว์น้ำสด (สัตว์น้ำน้ำเค็ม)
ลงวันที่ ๑ เมษายน พ.ศ. ๒๔๙๖ โดยอนุโลม

ให้ไว้
ณ วันที่ ๑๔ ธันวาคม พ.ศ. ๒๔๙๘
บุญ อินทรัมพรรย์
อธิบดีกรมประมง
หมายเหตุ:-
เหตุผลในการออกข้อกำหนดฉบับนี้
ก็เนื่องจากรัฐบาลมีนโยบายในอันที่จะรวบรวมบรรดาผู้ประกอบกิจการแพปลาประเภทสินค้าสัตว์น้ำดองเค็มหรือแห้ง
หรือผลิตภัณฑ์จากสัตว์น้ำ (สัตว์น้ำน้ำเค็ม)
ซึ่งประกอบการค้าอยู่ภายนอกบริเวณสะพานปลากรุงเทพ
ให้ย้ายเข้าไปประกอบการค้าเสียภายในสถานที่ที่กำหนด
ทำนองเดียวกับผู้ประกอบกิจการแพปลาประเภทสินค้าสัตว์น้ำสด ทั้งน้ำเค็มและน้ำจืด
ซึ่งได้จัดมาแล้ว ทั้งนี้ ก็เพื่อจะทำให้สะดวกแก่การควบคุมดูแล
และส่งเสริมให้กิจการค้าประเภทนี้ได้ก้าวหน้าไปด้วยความเป็นระเบียบเรียบร้อยทั่วกันตลอดจนช่วยคุ้มครองผลประโยชน์ของชาวประมง
ซึ่งเป็นเจ้าของสินค้าสัตว์น้ำอีกด้วย




































นันทพล/ปรับปรุง
๒๘
ธันวาคม ๒๕๔๙

[๑] ราชกิจจานุเบกษา.เล่ม
๗๒/ตอนที่ ๙๘/หน้า ๑๖๔๑/๒๗ ธันวาคม ๒๔๙๘